**PASKAIDROJUMA RAKSTS**

**Gulbenes novada domes 2025.gada \_\_.\_\_\_\_\_\_\_\_ saistošajiem noteikumiem Nr. \_\_ “Par nekustamā īpašuma nodokļa atvieglojumiem un to piešķiršanas kārtību Gulbenes novadā”**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | Gulbenes novada pašvaldības domes 2021.gada 30.septembra saistošie noteikumi Nr.21 “Par nekustamā īpašuma nodokļa atvieglojumiem un to piešķiršanas kārtību Gulbenes novadā” nosaka nekustamā īpašuma nodokļa maksātāju kategorijas, kurām ir tiesības pieprasīt un saņemt nodokļa atvieglojumu par īpašumā, tiesiskajā valdījumā vai lietošanā esošo nodokļa objektu, nodokļa atvieglojumu saņemšanai Gulbenes novada pašvaldībā iesniedzamos dokumentus un nodokļa atvieglojuma piešķiršanas kārtību.Savukārt saskaņā ar likuma “Par nekustamā īpašuma nodokli” 5.pantu to nekustamā īpašuma nodokļa maksātāju kategorijām, kuri ir saimnieciskās darbības veicēji, pašvaldības var piešķirt nodokļa atvieglojumus kā *de minimis* atbalstu, ievērojot Eiropas Komisijas (turpmāk – Komisija) 2013. gada 18. decembra regulas (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam nosacījumus.Ar 2024.gada 1.janvāri stājās spēkā jauna *de minimis* atbalsta regula - Komisijas 2023.gada 13.decembra regula (ES) 2023/2831 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk - Komisijas regula Nr.2023/2831), kas aizstāj Komisijas 2013.gada 18.decembra regulu Nr.1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk - Komisijas regula Nr.1407/2013). Komisijas regula Nr.1407/2013 bija spēkā līdz 2023. gada 31. decembrim ar sešu mēnešu pārejas periodu, kas nozīmē, ka pārejas periodā līdz 2024.gada 30.jūnijam *de minimis* atbalstu vēl bija iespējams piešķirt saskaņā ar šo pašu regulu. Ņemot vērā, ka pārejas periods ir beidzies, sākot ar 2024.gada 1.jūliju *de minimis* atbalstu var piešķirt tikai saskaņā ar Komisijas regulu Nr.2023/2831.Atbilstoši Finanšu ministrijas 2024.gada 30.oktobra vēstulē Nr.4.1-6/4 / 3233 norādītajām ziņām ir sagatavots likumprojekts “Grozījumi likumā “Par nekustamā īpašuma nodokli”” (24-TA-186) (turpmāk – Likumprojekts), kurā iekļauti grozījumi saistībā ar izmaiņām Eiropas Savienības tieši piemērojamos tiesību aktos *de minimis* atbalsta piešķiršanai, kas saistīti ar 2023.gada 13.decembrī Komisijas apstiprināto un 15.decembrī Eiropas Savienības Oficiālajā Vēstnesī publicēto Komisijas Regulu 2023/2831, kas aizvieto Komisijas regulu Nr.1407/2013. Likumprojektā iekļauti grozījumi likuma “Par nekustamā īpašuma nodokli” 3.1panta otrās daļas 1.punktā un 5.panta ceturtajā daļā līdzīgi kā Komercdarbības atbalsta kontroles likuma 1.panta otrās daļas 5.punkta redakcijā, ietverot minētajās likuma “Par nekustamā īpašuma nodokli” normās nevis atsauces uz konkrētiem Komisijas pieņemtiem tiesību aktiem (regulām), bet gan sniedzot norādi uz Eiropas Savienības tieši piemērojamajiem tiesību aktiem *de minimis* atbalsta piešķiršanai attiecīgajās nozarēs. Tas palīdzēs novērst situācijas nākotnē, kad kādam no šiem Eiropas Savienības tieši piemērojamajiem tiesību aktiem *de minimis* atbalsta piešķiršanai beigsies to spēkā esamības termiņš un šī tiesību akta vietā tiks izdots jauns aizvietojošs Eiropas Savienības tieši piemērojamais tiesību akts *de minimis* atbalsta piešķiršanai.Finanšu ministrija vienlaikus akcentē, ka, ņemot vērā nacionāli radušos tiesisko situāciju attiecībā uz Likumprojekta virzību un neskatoties uz to, ka likuma “Par nekustamā īpašuma nodokli” 3.1panta otrās daļas 1.punkts vai 5.panta ceturtā daļa joprojām satur norādi uz nekustamā īpašuma nodokļa atvieglojumu piešķiršanu saskaņā ar Komisijas regulu Nr.1407/2013, kas vairs nav piemērojama, izņēmuma kārtā jau šobrīd, kamēr vēl nav pieņemts Likumprojekts, atbalsta sniedzēji ar 2024.gada 1.jūliju var piešķirt nekustamā īpašuma nodokļa atvieglojumus saimnieciskās darbības veicējiem saskaņā ar šobrīd spēkā esošo Komisijas regulu Nr.2023/2831. Minētais ir pieļaujams, pamatojoties uz regulu tiešo piemērojamību, kas izriet no Līguma par Eiropas Savienības darbību 288.panta, un ņemot vērā, ka Komisijas regula Nr.2023/2831 aizstāj Komisijas regulu Nr.1407/2013. Papildus minētajam izteikts aicinājums pašvaldībām nodrošināt, ka attiecīgo atbalsta programmu par nekustamā īpašuma nodokļa atvieglojumu piešķiršanu saimnieciskās darbības veicējam normatīvajā regulējumā (pašvaldību saistošajos noteikumos) ir ietverti un tiek ievēroti visi piemērojamie Komisijas regulas Nr.2023/2831 nosacījumi.Gulbenes novada pašvaldības dome 2024.gada 27.decembrī pieņēma lēmumu Nr.GND/2024/806 “Par Gulbenes novada pašvaldības domes 2024.gada 27.decembra saistošo noteikumu Nr.27 “Grozījumi Gulbenes novada pašvaldības domes 2021.gada 30.septembra saistošajos noteikumos Nr.21 “Par nekustamā īpašuma nodokļa atvieglojumiem un to piešķiršanas kārtību Gulbenes novadā”” izdošanu” (turpmāk – Lēmums). Gulbenes novada pašvaldības dome pieņēma Lēmumu, ievērojot Finanšu ministrijas 2024.gada 30.oktobra vēstulē Nr.4.1-6/4 / 3233 “Par likumā “Par nekustamā īpašuma nodokli” noteikto saistībā ar piemērošanu de minimis atbalstam” norādītās ziņas un apsvērumus. Atbilstoši Pašvaldību likuma 47.panta otrajā un trešajā daļā noteiktajam pašvaldības dome triju darbdienu laikā pēc parakstīšanas rakstveidā nosūta atzinuma sniegšanai Viedās administrācijas un reģionālās attīstības ministrijai Pašvaldību likuma 45. pantā minētos saistošos noteikumus, kā arī saistošos noteikumus sociālās drošības un bērnu tiesību aizsardzības jautājumos un par pašvaldības nodevu un nodokļu likmēm un to paskaidrojuma rakstu vai citā likumā noteiktus saistošos noteikumus un to paskaidrojuma rakstu – attiecīgajā likumā noteiktajai ministrijai. Ministrija mēneša laikā no saistošo noteikumu saņemšanas dienas izvērtē to tiesiskumu un nosūta pašvaldībai attiecīgu atzinumu. Pašvaldība ir tiesīga lūgt nozares ministrijas viedokli par saistošajiem noteikumiem pirms to nosūtīšanas Viedās administrācijas un reģionālās attīstības ministrijai. Saskaņā ar minēto prasību Gulbenes novada pašvaldības domes 2024.gada 27.decembra saistošie noteikumi Nr.27 “Grozījumi Gulbenes novada pašvaldības domes 2021.gada 30.septembra saistošajos noteikumos Nr.21 “Par nekustamā īpašuma nodokļa atvieglojumiem un to piešķiršanas kārtību Gulbenes novadā” tika nosūtīti Finanšu ministrijai izvērtēšanai un atzinuma sniegšanai (Gulbenes novada pašvaldības 2025.gada 2.janvāra pavadvēstule Nr. GND/1.11/25/8). Izskatot saistošo noteikumu paredzēto regulējumu, Finanšu ministrija sniedza 2025.gada 24.janvāra atzinumu Nr. 7-4/18/249, kurā izteica virkni dažādu iebildumu. Gulbenes novada pašvaldība, analizējot atzinumā norādītos iebildumus, konstatēja, ka tos iekļaut ar Lēmumu pieņemtajos saistošajos noteikumos nav iespējams, nepārkāpjot Ministru kabineta 2009.gada 3.februāra noteikumu Nr.108 “Normatīvo aktu projektu sagatavošanas noteikumi” prasības. Ievērojot minēto, savstarpējā komunikācijā ar Finanšu ministrijas pārstāvjiem tika panākts konsensus, proti, Gulbenes novada pašvaldība ir sagatavojusi jaunu saistošo noteikumu projektu, pārstrādājot Gulbenes novada pašvaldības domes 2021.gada 30.septembra saistošos noteikumus Nr.21 “Par nekustamā īpašuma nodokļa atvieglojumiem un to piešķiršanas kārtību Gulbenes novadā”, vienlaikus integrējot noteikumos Finanšu ministrijas atzinumā pausto ministrijas viedokli un piedāvāto regulējumu.Ievērojot aprakstīto situāciju, ir sagatavoti jauni saistošie noteikumi “Par nekustamā īpašuma nodokļa atvieglojumiem un to piešķiršanas kārtību Gulbenes novadā”. |
| 2. Fiskālā ietekme uz pašvaldības budžetu | Saistošo noteikumu īstenošanai ietekme uz budžetu nav aprēķināma. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | 3.1. sociālā ietekme - nav ietekmes.3.2. ietekme uz vidi - nav ietekmes.3.3. ietekme uz iedzīvotāju veselību - nav ietekmes.3.4. ietekme uz uzņēmējdarbības vidi pašvaldības teritorijā - tiek ņemts vērā uzņēmējdarbības atbalsta princips, saskaņā ar kuru pašvaldība izmanto samazināto nodokļa likmi kā līdzekli savas teritorijas uzņēmēju vai noteiktu uzņēmējdarbības veidu konkurētspējas paaugstināšanai.3.5. ietekme uz konkurenci - nav tiešas ietekmes. |
| 4. Ietekme uz administratīvajām procedūrām un to izmaksām | 4.1. Saistošo noteikumu projekts neietekmē administratīvās procedūras.4.2. Jautājumos par saistošo noteikumu piemērošanu var vērsties Gulbenes novada Centrālās pārvaldes Finanšu nodaļā. |
| 5. Ietekme uz pašvaldības funkcijām un cilvēkresursiem | Saistošo noteikumu īstenošanā nav nepieciešami papildus pašvaldības cilvēkresursi. |
| 6. Informācija par izpildes nodrošināšanu | Saistošo noteikumu izpildē pašvaldībā netiks veidotas jaunas institūcijas. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. |
| 8.Izstrādes gaitā veiktās konsultācijas ar privātpersonām un institūcijām | Atbilstoši Pašvaldību likuma 46. panta trešajai daļai, lai informētu sabiedrību par Saistošajiem noteikumiem un dotu iespēju izteikt viedokli, saistošie noteikumi no 2025.gada 27.jūnija līdz 2025.gada 10.jūlijam ir publicēti Gulbenes novada pašvaldības mājaslapā <https://www.gulbene.lv/lv> sadaļā “Saistošie noteikumi - projekti”.  |

Gulbenes novada pašvaldības domes priekšsēdētājs A. Caunītis